als_Latn dik_Latn sag_Latn
Marie Kraja, artistja shqiptare me famë mbarë botërore do të mbledhë edhe këtë vit artistë nga të katër kontinentet e botës për të qenë pjesë e një gare të madhe, ku çmimet ndahen nën emrin e divës së muzikës shqiptare. Sepse edhe festivali Ndërkombëtar i Muzikës Operistike Shqiptare mban emrin e saj. Ky festival ka mbërritur këtë vit në edicionin e tij të 11-të, i cili do të zhvillohet në data 30- 31 tetor, në sallën e Alademisë së Arteve. Në një konferencë për shtyp, producentja Zana Çela deklaroi se “Marie Kraja” ka kaluar përtej misionit të konkurimit. Tashmë ai po promovon artistët shqiptarë e të huaj në mbarë botën. Po shërben si një trampolinë për t’u hedhur në skenat e mëdha të muzikës operistike.
Të njëjtin mendim shprehën dhe konkurentët pjesmarrës në këtë vit, të pranishëm në konferencë, të cilët pohuan se konkurimi në këtë festival shqiptar është ndër më të vështirit për t’u fituar e se emri Marie Kraja dhe historia e saj I bën edhe më të përgjegjshëm për të konkuruar denjësisht në këtë skenë.
Këtë vit do të jenë 17 këngëtarë operistik, të përzgjedhur mes 114 kandidaturash që konkurruan në fazën e parë, ndër të cilët përmendim Alessandro Moccia, Alessandra Volpe, Alessio Arduini, Anjeza Agolli, David Steffens, Emanuela Brunga, Era Hoxha, Ivana Hoxha, Manuel De Diego, Julian Gjojdeshi, Manuel De Diego, Niki Chaziraki, Olha Zaytseva, Othalie, Pervin Chakar, Simona Karafili et.j Këngëtarët pjesmarrës vijnë nga Spanja, Gjermania, Rusia, Italia, Meksika, SHBA, Korea e Jugut, Greqia, Maqedonia, Danimarka e sigurisht edhe Shqipëria.
Të gjithë katë konkurentë që do të synojnë të marrin çmimet që ndahen në fund të këtij festivali do të jenë nën gjykimin e një jurie kritikësh të njohur nga mbarë bota operisitike. Xhovana Lomazi është Zëvendës Presidente e Shoqatës Lirike dhe Koncertore Italiane ASLICO me qëndër në Milano, organizuese e Festivalit europian për këngëtarë të rinj lirik që zhvillohet në bashkëpunim me “La Skala”.
Danuza Luknisova është një ndër këngëtaret më të njohura në Sllovaki si soliste e Teatrit të operas të Sllovakisë për 20 vjet me radhë. Luca Targetti ka filluar punën profesionale në sektorin e muzikës në vitin 1986 duke bashkëpunuar me Agjensi Operistike dhe Koncertale në Milano, Napoli dhe München. Që nga viti 1997 deri më 2010 ka mbajtur rolin e Casting Director në Teatrin La Scala e së fundmi është Drejtor i Akademisë së Teatrit La Scala.
Jose Francisco Carreres ka punuar si as/regjisor i shumë veprave operistike duke punuar krah emrave të medhenj si Emilio Sagi, Oracio Aragon prane disa prej teatrove me te medhenj në Spanje e Itali. Që nga viti 2008 është Drejtor Artistik i Festivalit të Murcias.
Joan Matabosch është President i Opera Europa dhe Drejtor Artistik i Teatre del Liceu Barcelona. Hein Mulders është Administrator dhe Drejtor Artistik i Teatrit Kombëtar të Operas së Amsterdamit, Hollandë.
Kur nisi në janar të vitit 1999, ky aktivitet ishte një kompeticion nacional, ndërsa sot është kthyer në një aktivitet të mirënjohur ndërkombëtar, në të cilin konkurrojnë artistë nga 4 kontinentet. Festivali i Shqipërisë është kthyer në një moment promovues, jo vetëm për artistët tanë, por dhe për ata të huaj, të të gjithëve, pa dallim nacionaliteti. Nga ky festival ka startuar karriera ndërkombëtare, falë personaliteteve të jurisë të cilët çdo vit piketojnë artistë për rolet e operave të tyre. Shembujt janë të shumtë, që nga Josif Gjipali, tek Evis Mula, nga tenori belg Michael Fisch, tek kengëtarja nga Turqia Perihan Diana Nayir, apo koreani Hyoung Kyoo Kong, etj., etj. Të gjithë janë sot me karriera të suksesshme ndërkombëtare. Sepse “Marie Kraja” është për të gjithë një ogur i mirë.
E para që do ta provonte mbarësinë e një festivali të tillë do të ishte Mariana Leka, fituesja e parë e edicionit të parë të “Marie Krajës”. Të tjerë fitues si Josif Gjipali, Orjana Kurteshi, Erjona Gjyzeli, por dhe italianë, belgë, koreanë, etj, si Vincenso Taormina, Simone Piaçola, Hyoung Kong etj do të bëheshin mbartës së fatit të mirë. Ndërsa e fundit, fituesja e edicionit të vjetshëm është Evis Mula provoi emocionin e fuqishm të hapjes së portës “La Scala”.
E pranishmme në konferencën për shtyp Evis Mula tregoi eksperiencën e saj në “La Scala” në audicionet dhe shfaqjet ku u përzgjodh mes shumë këngëtarësh nga vende të ndryshme të botës. “Eshtë një eksperiencë magjike, që e përjetova falë “Marie Krajës”, falë festivalit ku, modestisht ju them hyra me shpresën për të dalë në natën finale.” Por duke fituar çmimin e madh në atë festival fitoi “La Scalën” skenën që do ta dëshironin të gjithë këngëtarët operistikë. “Eshtë mrekulli të këndosh në tempullin e operas italiane”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn